# Gastronomia d'Egipte

La gastronomia d'Egipte i fa un ús intensiu de llegums, verdures i fruites de la rica vall i del delta del Nil a Egipte. Comparteix similituds amb els aliments de la regió mediterrània oriental, com ara dolma (fulles de vinya o de verdures farcides d'arròs), hummus, babaganuix (puré d'albergínia), falàfel (que sol servir-se amb tomàquets, tahina i ruca), xauarma, kebab i kofta. Alguns exemples de plats egipcis característics inclouen ful medames (puré de faves), kushari (llenties, arròs i pasta) i molokhiya (guisat de jute d'Aràbia). El pa pita, conegut localment com eish baladi, és un aliment bàsic de la cuina egípcia, i la fabricació de formatges a Egipte es remunta a la Dinastia I d'Egipte, sent el domiati el tipus de formatge més consumit avui en dia al país.
Les carns habituals a la cuina egípcia són el colom, el pollastre i el xai. El xai i la vedella s'utilitzen freqüentment a la planxa. Els menuts són un menjar ràpid popular a les ciutats, i el foie gras és una delicadesa que s'ha preparat a la regió des de com a mínim el 2500 aC. El peix i el marisc són habituals a les regions costaneres del país. Una quantitat important de la gastronomia egípcia és vegetariana, a causa tant del preu històricament elevat de la carn com de les necessitats de la comunitat cristiana copta, les restriccions religioses de la qual requereixen dietes essencialment veganes durant gran part de l'any.
El te és la beguda nacional d'Egipte i la cervesa és la beguda alcohòlica més popular. Tot i que l'islam és la fe majoritària a Egipte i els musulmans practicants tendeixen a evitar l'alcohol, les begudes alcohòliques encara estan disponibles al país.
Les postres populars a Egipte inclouen baklava, basbussa i kunafa. Els ingredients habituals de les postres inclouen dàtils, mel i ametlles.

## Referències

* ↑ «Ta'ameya (Egyptian Falafel)». allrecipes.
* ↑ Bruce Kraig; Colleen Taylor Sen Street Food Around the World: An Encyclopedia of Food and Culture. ABC-CLIO, 9 setembre 2013, p. 128–. ISBN 978-1-59884-955-4.
* ↑ «21 Traditional Egyptian Foods You Must Try!».
* ↑ «Egyptian Cooking». Arxivat de l'original el 2020-09-20.
* ↑ «Egyptian Breakfast Ful Medames».
* ↑ Ghillie Basan. Middle Eastern Kitchen. Hippocrene Books, 2007, p. 33–. ISBN 978-0-7818-1190-3.
* ↑ A. Lucas; J. Harris Ancient Egyptian Materials and Industries. Courier Corporation, 30 abril 2012. ISBN 978-0-486-14494-8.
* ↑ The Oxford Companion to Cheese. Oxford University Press, 25 octubre 2016, p. 248–. ISBN 978-0-19-933089-8.
* ↑ Robinson, R. K.; Tamime, A. Y. Feta & Related Cheeses. CRC Press, 12 maig 1996, p. 160, 183. ISBN 978-0-7476-0077-0.
* ↑ «Exploring a 'Treasure Trove' of Medieval Egyptian Recipes».
* ↑ John Metcalfe. «Why Do Cow Brains Keep Getting Seized at the Cairo Airport?». CityLab, 19-01-2012.
* ↑ «Meat | Egyptian Cuisine and Recipes».
* ↑ «Ancient Egypt: Farmed and domesticated animals». Arxivat de l'original el 16 desembre 2017.
* ↑ «A Global Taste Test of Foie Gras and Truffles».
* ↑ «Cooking». Britannica.
* ↑ «Drinking Alcohol Is Always an Open Secret in Egypt». Munchies.

## Vegeu també

* Alimentació a l'antic Egipte
* Gastronomia mediterrània
* Gastronomia del Magrib
* Gastronomia d'Àfrica